ΚΑΝΟΝΙΣΜΟΣ (ΕΚ) αριθ. 935/97 ΤΗΣ ΕΠΙΤΡΟΠΗΣ της 27ης Μαΐου 1997 για το άνοιγμα και τον τρόπο διαχείρισης των δασμολογικών ποσοστώσεων εισαγωγής ταύρων, αγελάδων και δαμάλεων, άλλων πλην των προοριζομένων προς σφαγή, ορισμένων αλπικών και ορεσίβιων φυλών, για την περίοδο από 1ης Ιουλίου 1997 έως 30 Ιουνίου 1998

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, όσον αφορά την εφαρμογή των παραχωρήσεων που αναφέρονται στον κατάλογο CXL που καταρτίσθηκε κατόπιν της συνάψεως των διαπραγματεύσεων στο πλαίσιο του άρθρου XXIV παράγραφος 6 της ΓΣΔΕ (1), και ιδίως το άρθρο 1 παράγραφος 1,

Εκτιμώντας:

ότι για ταύρους, αγελάδες και δαμάλεις, πλην των προοριζομένων για σφαγή, της φυλής με στίγματα του Simmental και της φυλής του Schwyz και του Fribourg, όπως και για τις δαμάλεις και τις αγελάδες, πλην των προοριζομένων προς σφαγή, της γκρίζας φυλής, της καφέ φυλής, της κίτρινης φυλής με στίγματα Simmental και της φυλής του Pinzgau, η Κοινότητα ανέλαβε τη δέσμευση, στο πλαίσιο της γεωργικής συμφωνίας που συνήφθη στο πλαίσιο του Παγκοσμίου Οργανισμού Εμπορίου (ΠΟΕ) να ανοίξει δύο ετήσιες δασμολογικές ποσοστώσεις 5 000 κεφαλών με δασμό 6 και 4 %, αντίστοιχα 7 ότι πρέπει, επομένως, να ανοιχθούν οι ποσοστώσεις αυτές για την περίοδο από 1ης Ιουλίου 1997 έως 30 Ιουνίου 1998 και να θεσπισθούν οι λεπτομέρειες εφαρμογής 7

ότι θα πρέπει να διασφαλισθεί η ισότιμη και η υπό ίσους όρους και αδιάλειπτη πρόσβαση στην εν λόγω ποσόστωση όλων των ενδιαφερομένων επιχειρηματιών της Κοινότητας και η εφαρμογή, χωρίς διακοπή, των τελωνειακών δασμών που προβλέπονται για τις ποσοστώσεις αυτές σε όλες τις εισαγωγές των εν λόγω ζώων, μέχρις εξαντλήσεως της ποσοστώσεως 7

ότι το καθεστώς βασίζεται στην κατανομή, από την Επιτροπή, των διαθέσιμων ποσοτήτων μεταξύ των «παραδοσιακών» επιχειρηματιών και των επιχειρηματιών που ενδιαφέρονται για το εμπόριο βοοειδών 7 ότι πρέπει να προβλεφθεί η κατανομή της πρώτης δόσεως, αφενός μεν, στους «παραδοσιακούς» επιχειρηματίες, ανάλογα με τα ζώα που εισήχθηκαν στο πλαίσιο ιδίου τύπου ποσόστωσης κατά την περίοδο από 1ης Ιουλίου 1994 έως 30 Ιουνίου 1997 και, αφετέρου, στους «παραδοσιακούς» εισαγωγείς των νέων κρατών μελών 7 ότι για τους επιχειρηματίες της δεύτερης αυτής κατηγορίας πρέπει, ωστόσο, να ληφθούν υπόψη μόνον οι ποσότητες που έχουν μια ορισμένη σημασία, αντιπροσωπευτική του εμπορίου με τις τρίτες χώρες 7 ότι, για τους επιχειρηματίες των νέων κρατών μελών, τα ζώα πρέπει να προέρχονται από χώρες που, ανάλογα με το έτος εισαγωγής, πρέπει να θεωρούνται τρίτες χώρες γι' αυτούς 7

ότι, με την επιφύλαξη των διατάξεων του παρόντος κανονισμού, εφαρμόζονται ο κανονισμός (ΕΟΚ) αριθ. 3719/88 της Επιτροπής, της 16ης Νοεμβρίου 1988, περί των τρόπων εφαρμογής του καθεστώτος πιστοποιητικών εξαγωγής και προκαθορισμού για τα γεωργικά προϊόντα (2), όπως τροποποιήθηκε τελευταία από τον κανονισμό (ΕΚ) αριθ. 2350/96 (3), και ο κανονισμός (ΕΚ) αριθ. 1445/95 της Επιτροπής, της 26ης Ιουνίου 1995, περί λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος και περί καταργήσεως του κανονισμού (ΕΟΚ) αριθ. 2377/80 (4), όπως τροποποιήθηκε τελευταία από τον κανονισμό (ΕΚ) αριθ. 266/97 (5) 7

ότι ο κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (6), όπως τροποποιήθηκε τελευταία από τον κανονισμό (ΕΚ) αριθ. 82/97 (7), προβλέπει, στο άρθρο 82, τελωνειακή επιτήρηση για εμπορεύματα που τίθενται σε ελεύθερη κυκλοφορία με μειωμένο δασμό, λόγω του ειδικού τους προορισμού 7 ότι ενδείκνυται τα εισαγόμενα ζώα να υποβληθούν σε έλεγχο μη σφαγής, για ορισμένη περίοδο 7 ότι πρέπει, για να εξασφαλισθεί η μη σφαγή των ζώων αυτών, να ζητείται η σύσταση εγγύησης 7

ότι, βάσει εμπειρίας, οι εισαγωγείς δεν ενημερώνουν πάντα τις αρμόδιες αρχές, οι οποίες εκδίδουν τα πιστοποιητικά εισαγωγής, σχετικά με τον αριθμό και την προέλευση των εισαγομένων ζώων στο πλαίσιο των εν λόγω ποσοστώσεων 7 ότι τα δεδομένα αυτά είναι σημαντικά στο πλαίσιο αξιολόγησης της κατάστασης της αγοράς 7 ότι πρέπει, εφεξής, να εισαχθεί μία εγγύηση σχετικά με την τήρηση αυτής της ανακοίνωσης 7

ότι πρέπει να προβλεφθεί η διαβίβαση, από τα κράτη μέλη, των πληροφοριών σχετικά με τις εν λόγω εισαγωγές 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για την περίοδο από 1ης Ιουλίου 1997 έως 30 Ιουνίου 1998 ανοίγονται οι κατωτέρω δασμολογικές ποσοστώσεις:

>ΘΕΣΗ ΠΗΝΑΚΑ>

2. Για τους σκοπούς του παρόντος κανονισμού, θεωρούνται ως μη προοριζόμενα για σφαγή τα ζώα που αναφέρονται στην παράγραφο 1, εφόσον δεν έχουν σφαγεί εντός προθεσμίας τεσσάρων μηνών από την ημερομηνία αποδοχής της διασάφησης για θέση σε ελεύθερη κυκλοφορία.

Δύνανται ωστόσο να χορηγούνται παρεκκλίσεις σε περιπτώσεις ανωτέρας βίας, δεόντως αποδεδειγμένες.

3. Η υπαγωγή στη δασμολογική ποσόστωση με αύξοντα αριθμό 09.0003, εξαρτάται από την προσκόμιση:

- για τους ταύρους: ενός πιστοποιητικού προγόνων,

- για τα θηλυκά ζώα: ενός πιστοποιητικού προγόνων ή πιστοποιητικού εγγραφής στο γενεαλογικό βιβλίο που να πιστοποιεί το καθαρόαιμο της φυλής.

Άρθρο 2

1. Οι δύο ποσότητες των ποσοστώσεων που αναφέρονται στο άρθρο 1 παράγραφος 1 υποδιαιρούνται σε δύο μέρη: το 80 %, δηλαδή 4 000 κεφαλές και το 20 %, δηλαδή 1 000 κεφαλές καθεμία:

α) το πρώτο τμήμα, που ισούται με 80 % κατανέμεται μεταξύ:

- των εισαγωγέων της Κοινότητας, με τη σύνθεση που είχε στις 31 Δεκεμβρίου 1994, οι οποίοι μπορούν να αποδείξουν ότι εισήγαγαν ζώα που αποτελούν το αντικείμενο των ποσοστώσεων από 1ης Ιουλίου 1994 έως 30 Ιουνίου 1997

και

- των εισαγωγέων των νέων κρατών μελών οι οποίοι μπορούν να αποδείξουν ότι έχουν εισάγει στο κράτος μέλος εγκατάστασής τους:

- κατά την περίοδο από 1ης Ιουλίου 1994 έως 30 Ιουνίου 1995, ζώα που υπάγονται στους κωδικούς ΣΟ που αναφέρονται στο παράρτημα Ι και προέρχονται από χώρες που, ανάλογα με το έτος εισαγωγής, πρέπει να θεωρούνται τρίτες χώρες,

- κατά την περίοδο από 1ης Ιουλίου 1995 έως 30 Ιουνίου 1997, ζώα που αποτελούν αντικείμενο των εν λόγω ποσοστώσεων 7

β) το δεύτερο τμήμα, που ισούται με 20 %, θα διατεθεί για τους αιτούντες που δύνανται να αποδείξουν ότι εισήγαγαν, από 1ης Ιουλίου 1996 έως 30 Ιουνίου 1997, τουλάχιστον 15 ζώντα ζώα του βοείου είδους που υπάγονται στον κωδικό ΣΟ 0102, από τρίτες χώρες.

Οι εισαγωγείς πρέπει να είναι εγγεγραμμένοι σε εθνικό μητρώο ΦΠΑ.

2. Κατόπιν αιτήσεως δασμών κατά την εισαγωγή, η κατανομή του πρώτου τμήματος μεταξύ των διαφόρων εισαγωγέων που αναφέρονται στην παράγραφο 1 στοιχείο α) γένεται κατ' αναλογία των εισαγωγών που αναφέρονται στο ίδιο σημείο κατά την περίοδο από 1ης Ιουλίου 1994 έως 30 Ιουνίου 1997.

3. Κατόπιν αιτήσεως δασμών κατά την εισαγωγή, η κατανομή του δευτέρου τμήματος γίνεται ανάλογα με τις ποσότητες για τις οποίες υπέβαλαν αίτηση οι εισαγωγείς που αναφέρονται στην παράγραφο 1 στοιχείο β). Η αίτηση δασμών κατά την εισαγωγή πρέπει να αφορά ποσότητα ίση ή ανώτερη των 15 κεφαλών.

Οι αιτήσεις δασμών για εισαγωγές που αφορούν ποσότητες μεγαλύτερες των 50 κεφαλών, μειώνονται αυτόματα από τον αριθμό αυτό.

4. Οι ποσότητες για τις οποίες δεν έχουν, ενδεχομένως, υποβληθεί αιτήσεις, στο πλαίσιο ενός από τα τμήματα της ίδιας δασμολογικής ποσόστωσης που αναφέρονται στην παράγραφο 1, μεταφέρονται αυτομάτως στο άλλο τμήμα της εν λόγω ποσόστωσης.

5. Η απόδειξη εισαγωγής παρέχεται αποκλειστικώς με τελωνειακό έγγραφο θέσεως σε ελεύθερη κυκλοφορία δεόντως θεωρημένο από τις τελωνειακές αρχές.

Άρθρο 3

1. Η αίτηση για χορήγηση δικαιώματος εισαγωγής υποβάλλεται μόνο στο κράτος μέλος στο εθνικό μητρώο ΦΠΑ του οποίου είναι εγγεγραμμένος ο αιτών.

2. Δύναται να υποβληθεί μία μόνον αίτηση ανά ποσόστωση και από τον ίδιο ενδιαφερόμενο 7 η αίτηση αυτή πρέπει να αφορά το ένα ή το άλλο τμήμα της ίδιας δασμολογικής ποσόστωσης.

Εάν ένας αιτών υποβάλει περισσότερες από μία αιτήσεις για την ίδια ποσόστωση, δεν γίνεται δεκτή καμία αίτηση.

3. Για τους σκοπούς εφαρμογής του άρθρου 2 παράγραφοι 2 και 3, οι αρμόδιες αρχές πρέπει να λάβουν τις αιτήσεις έως τις 15 Ιουλίου 1997 το αργότερο, συνοδευόμενες από τα αποδεικτικά έγγραφα που αναφέρονται στο άρθρο 2 παράγραφος 5.

Αφού πραγματοποιηθεί ο έλεγχος των υποβληθέντων εγγράφων, τα κράτη μέλη ανακοινώνουν στην Επιτροπή, μέχρι την 1η Αυγούστου 1997, το αργότερο:

- όσον αφορά τους εισαγωγείς που αναφέρονται στο άρθρο 2 παράγραφος 1 στοιχείο α) τα ονόματά τους και τις διευθύνσεις τους καθώς και τον αριθμό των ζώων που έχουν εισαχθεί κατά την περίοδο που αναφέρεται στο άρθρο 2 παράγραφος 2,

- όσον αφορά τους εισαγωγείς που αναφέρονται στο άρθρο 2 παράγραφος 1 στοιχείο β) τα ονόματά τους και τις διευθύνσεις τους καθώς και τις αιτούμενες ποσότητες.

4. Όλες αυτές οι ανακοινώσεις, συμπεριλαμβανομένων των ανακοινώσεων «ουδέν», αποστέλλονται στη διεύθυνση που αναφέρεται στο παράρτημα ΙΙ.

Άρθρο 4

1. Η Επιτροπή αποφασίζει σε ποιο βαθμό μπορεί να δοθεί συνέχεια στις αιτήσεις.

2. Σε ό,τι αφορά τις αιτήσεις του άρθρου 3 παράγραφος 3 δεύτερο εδάφιο δεύτερη περίπτωση, εάν οι ποσότητες τις οποίες αφορούν οι αιτήσεις υπερβαίνουν τις διαθέσιμες, η Επιτροπή καθορίζει ενιαίο ποσοστό μείωσης των ποσοτήτων για τις οποίες υποβλήθηκαν αιτήσεις.

Εάν η μείωση που αναφέρεται στο πρώτο εδάφιο καταλήγει σε ποσότητα μικρότερη των 15 κεφαλών ανά αίτηση, η κατανομή πραγματοποιείται με κλήρωση, ανά παρτίδα 15 κεφαλών. Σε περίπτωση που απομένει υπόλοιπη ποσότητα χαμηλότερη των 15 κεφαλών, για την ποσότητα αυτή εκδίδεται ένα μόνο πιστοποιητικό.

Άρθρο 5

1. Η εισαγωγή των κατανεμηθεισών ποσοτήτων εξαρτάται από την προσκόμιση πιστοποιητικού εισαγωγής.

2. Η αίτηση έκδοσης πιστοποιητικού εισαγωγής υποβάλλεται μόνο στην αρμόδια αρχή του κράτους μέλους στο εθνικό μητρώο ΦΠΑ του οποίου είναι εγγεγραμμένος ο αιτών.

3. Μετά τις αποφάσεις κατανομής της Επιτροπής, τα πιστοποιητικά χορηγούνται το ταχύτερο δυνατόν κατόπιν αιτήσεων και επ' ονόματι των επιχειρηματιών για τους οποίους αναγνωρίστηκε το δικαίωμα εισαγωγής.

4. Η διάρκεια ισχύος των εκδιδομένων πιστοποιητικών είναι 90 ημέρες από την έκδοσή τους κατά την έννοια του άρθρου 21 παράγραφος 1 του κανονισμού (ΕΟΚ) αριθ. 3719/88. Ωστόσο, η διάρκεια ισχύος λήγει στις 30 Ιουνίου 1998.

5. Με την επιφύλαξη των διατάξεων του παρόντος κανονισμού, ισχύουν οι διατάξεις των κανονισμών (ΕΟΚ) αριθ. 3719/88 και (ΕΚ) αριθ. 1445/95.

6. Κατά παρέκκλιση από το άρθρο 9 παράγραφος 1 του κανονισμού (ΕΟΚ) αριθ. 3719/88, τα πιστοποιητικά εισαγωγής, που εκδίδονται στο πλαίσιο του παρόντος κανονισμού, δεν είναι μεταβιβάσιμα και δεν παρέχουν δικαίωμα για τη δασμολογική ποσόστωση παρά μόνον εάν αφορούν ομόματα ίδια με εκείνα που εμφαίνονται στις διασαφήσεις θέσης σε ελεύθερη κυκλοφορία που τα συνοδεύουν.

7. Το άρθρο 8 παράγραφος 4 και το άρθρο 14 παράγραφος 3 δεύτερο εδάφιο του κανονισμού (ΕΟΚ) αριθ. 3719/88 δεν ισχύουν.

8. Κατά παρέκκλιση από το άρθρο 33 παράγραφος 3 στοιχείο β) σημείο ii) του κανονισμού (ΕΚ) αριθ. 3719/88 η μέγιστη προθεσμία για την προσκόμιση της απόδειξης εισαγωγής με περιορισμό της απώλειας της εγγύησης σε 15 %, είναι τέσσερις μήνες.

Άρθρο 6

1. Ο έλεγχος για τη μη σφαγή των εισαχθέντων ζώων κατά το τετράμηνο που έπεται της ημερομηνίας θέσης σε ελεύθερη κυκλοφορία διενεργείται σύμφωνα με τις διατάξεις του άρθρου 82 του κανονισμού (ΕΟΚ) αριθ. 2913/92.

2. Με την επιφύλαξη των διατάξεων του κανονισμού (ΕΟΚ) αριθ. 2913/92 κατατίθεται, από τον εισαγωγέα, εγγύηση ύψους 1 193 Ecu ανά τόνο στις αρμόδιες τελωνειακές αρχές, προκειμένου να παρασχεθούν εγγυήσεις για την τήρηση της υποχρέωσης της μη σφαγής.

Η εγγύηση αποδεσμεύεται αμέσως εάν παρασχεθεί απόδειξη στις ενδιαφερόμενες τελωνειακές αρχές ότι τα ζώα:

α) δεν εσφάγησαν πριν από τη λήξη της περιόδου των τεσσάρων μηνών από την ημερομηνία της θέσης τους σε ελεύθερη κυκλοφορία ή

β) εσφάγησαν πριν από τη λήξη της εν λόγω περιόδου για λόγους ανωτέρας βίας ή για υγειονομικούς λόγους ή είναι νεκρά συνεπεία ασθένειας ή ατυχήματος.

Άρθρο 7

Η αίτηση έκδοσης πιστοποιητικού και το πιστοποιητικό φέρουν:

α) στο τετραγωνίδιο 8 την ένδειξη της χώρας καταγωγής 7

β) στο τετραγωνίδιο 16 τους κωδικούς ΣΟ που εμφαίνονται στο παράρτημα Ι 7

γ) στο τετραγωνίδιο 20, μία από τις ακόλουθες ενδείξεις:

- Razas alpinas y de montaρa [Reglamento (CE) n° 935/97]

- Alpine racer og bjergracer (forordning (EF) nr. 935/97)

- Hφhenrassen (Verordnung (EG) Nr. 935/97)

- Αλπικές και ορεσίβιες φυλές [κανονισμός (ΕΚ) αριθ. 935/97]

- Alpine and mountain breeds (Regulation (EC) No 935/97)

- Races alpines et de montagne [rθglement (CE) n° 935/97]

- Razze alpine e di montagna [regolamento (CE) n. 935/97]

- Bergrassen (Verordening (EG) nr. 935/97)

- Raηas alpinas e de montanha [Regulamento (CE) nΊ 935/97]

- Alppi- ja vuoristorotuja (asetus (EY) N:o 935/97)

- Alp- och bergraser (fφrordning (EG) nr 935/97).

Άρθρο 8

1. Το αργότερο τρεις εβδομάδες μετά την εισαγωγή των ζώων που προβλέπονται στον παρόντα κανονισμό, ο εισαγωγέας ενημερώνει την αρμόδια αρχή που εξέδωσε το πιστοποιητικό εισαγωγής για τον αριθμό και την καταγωγή των εισαγομένων ζώων. Η εν λόγω αρχή διαβιβάζει τις πληροφορίες αυτές στην Επιτροπή στην αρχή κάθε μήνα.

2. Το αργότερο τέσσερις μήνες μετά από κάθε εξάμηνο του έτους εισαγωγής, η εν λόγω αρμόδια αρχή ανακοινώνει στην Επιτροπή τον αριθμό των ζώων που αναφέρονται στο άρθρο 1 για τα οποία τα πιστοποιητικά εισαγωγής που έχουν εκδοθεί στο πλαίσιο του κανονισμού αυτού έχουν χρησιμοποιηθεί κατά το εξάμηνο αυτό.

3. Οι ανακοινώσεις αυτές αποστέλλονται στην Επιτροπή με τέλεφαξ στη διεύθυνση που αναφέρεται στο παράρτημα ΙΙΙ.

Άρθρο 9

1. Κατά την αίτηση πιστοποιητικού εισαγωγής, ο εισαγωγέας πρέπει να συστήσει εγγύηση σχετική με το πιστοποιητικό εισαγωγής που ανέρχεται σε 25 Ecu ανά κεφαλή, κατά παρέκκλιση από το άρθρο 4 του κανονισμού (ΕΚ) αριθ. 1445/95 καθώς και εγγύηση 1 Ecu ανά κεφαλή σχετικά με την ανακοίνωση που αναφέρεται στο άρθρο 8 παράγραφος 1 του παρόντος κανονισμού που διαβιβάζεται από τον εισαγωγέα στην αρμόδια αρχή.

2. Η εγγύηση σχετικά με την ανακοίνωση αποδεσμεύεται, εάν η ανακοίνωση διαβιβασθεί στην αρμόδια αρχή εντός της προθεσμίας που αναφέρεται στο άρθρο 8 παράγραφος 1 για τον αριθμό των ζώων που καλύπτει η εν λόγω ανακοίνωση. Στην αντίθετη περίπτωση, η εγγύηση καταπίπτει.

Η απόφαση για την αποδέσμευση της εγγύησης λαμβάνει χώρα ταυτόχρονα με την απόφαση για την αποδέσμευση της εγγύησης σχετικά με το πιστοποιητικό.

Άρθρο 10

1. Οι ποσότητες για τις οποίες δεν έχουν εκδοθεί πιστοποιητικά συμμετοχής στις 31 Μαρτίου 1998, αποτελούν αντικείμενο δεύτερης κατανομής, η οποία προορίζεται για τους ενδιαφερόμενους εισαγωγείς οι οποίοι ζήτησαν πιστοποιητικά συμμετοχής για όλες τις ποσότητες τις οποίες εδικαιούντο, χωρίς να λαμβάνονται υπόψη οι διατάξεις του άρθρου 2 παράγραφος 1.

2. Για το σκοπό αυτό, τα κράτη μέλη ανακοινώνουν στη διεύθυνση που αναφέρεται στο παράρτημα ΙΙ, στις 10 Απριλίου 1998 το αργότερο, τις ποσότητες οι οποίες δεν αποτέλεσαν το αντικείμενο πιστοποιητικών εισαγωγής, καθώς επίσης και τα στοιχεία που προβλέπονται στο άρθρο 3 παράγραφος 3 δεύτερο εδάφιο. Η Επιτροπή προβαίνει στην κατανομή, με κλήρωση ανά παρτίδες των 15 κεφαλών. Στην περίπτωση κατά την οποία υπολοίπεται ποσότητα μικρότερη των 15 κεφαλών, εκδίδεται ένα μόνο πιστοποιητικό για την εν λόγω ποσότητα. Η Επιτροπή ανακοινώνει τα αποτελέσματα της κλήρωσης στα κράτη μέλη μέχρι τις 17 Απριλίου 1998, το αργότερο.

3. Για τους σκοπούς της εφαρμογής του παρόντος άρθρου ισχύουν οι διατάξεις των άρθρων 5, 6 και 7.

Άρθρο 10

Ο παρών κανονισμός αρχίζει να ισχύει την 1η Ιουλίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Μαΐου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 146 της 20. 6. 1996, σ. 1.

(2) ΕΕ αριθ. L 331 της 2. 12. 1988, σ. 1.

(3) ΕΕ αριθ. L 320 της 11. 12. 1996, σ. 4.

(4) ΕΕ αριθ. L 143 της 27. 6. 1995, σ. 35.

(5) ΕΕ αριθ. L 45 της 15. 2. 1997, σ. 1.

(6) ΕΕ αριθ. L 302 της 19. 10. 1992, σ. 1.

(7) ΕΕ αριθ. L 17 της 21. 1. 1997, σ. 1.

ΠΑΡΑΡΤΗΜΑ Ι

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ

ΓΔ ΧΧΙ Β-6 - Δασμολογική οικονομία

Τέλεφαξ: (32-2) 296 33 06.

ΠΑΡΑΡΤΗΜΑ ΙΙΙ

ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ

ΓΔ VI Δ-2 - Βόειο και πρόβειο κρέας

Τέλεφαξ: (32-2) 295 36 13.